Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: (1992. évi LXIII. törvény a személyes adatok
Paragraph Index: 1241

1. (Adatkezelés) Adatkezelésnek számít az alkalmazott kézi vagy gépi eljárástól függetlenül a személyes adatok összetartozó, meghatározott célú adatállományának bármely módon történő gyűjtése, tárolása vagy felhasználása. (Minden önálló adatkezelést külön kell bejelenteni!) 1.1. Az Adatkezelő (intézményi) megnevezése. Adatkezelő az a természetes vagy jogi személy, aki vagy amely a fenti adatkezelést végzi vagy mással végezteti, és a jogi felelősséget viseli. Az alábbi 2. pont szerinti Adatfeldolgozó (megbízott közreműködő) is adatkezelőnek számít. 1.2. Megye, helység, irányítószám, utca, házszám. Amennyiben levelezését postafiókon keresztül bonyolítja, postafiók száma is. 1.3. Körzetszám, helyi telefonszám. 1.4. Az Adatvédelmi Biztos Irodájával kapcsolatot tartó személy neve, beosztása. 1.5.1. Ha az adatkezelést előzőleg más adatkezelő végezte, kérjük, jelölje a változás jogcímét (pl. jogutódlás, átalakulás, névváltozás, jogszabályváltozás). 1.5.2. Ezt a rovatot korábbi nyilvántartási szám hiányában nem kell kitölteni. 1.6. Az adatkezelésnek az adatkezelő által használt megnevezése. 1.7. Az adatkezelés céljának rövid megfogalmazása. 1.8.1. Jogszabályhely: a törvény vagy rendelet száma, paragrafusa. Más jogalap lehet pl. az érintett hozzájárulása, jogutódlás. 1.8.2. A hivatkozott jogszabály elnevezése (önkormányzat esetén kibocsátója is). 1.9. Pontos cím (intézményi) megnevezés. (A tényleges adatkezelés helye — pl. telephely — nem szükségképpen azonos az 1.2. rovatban bejelentett címmel, székhellyel.) 1.10. Az adatkezelés kézi vagy gépi módja. Lehetséges válaszok: kézi (pl. kartotékrendszer), gépi (számítógépes), részben gépesített, párhuzamos.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes